Pielikums Nr.\_\_\_\_

iepirkuma „Nekustamā īpašuma un Vispārējās civiltiesiskās atbildības apdrošināšana”

Nr PSKUS 2022/\_\_\_ nolikumam

**Tehniskā specifikācija**

**VSIA ”Paula Stradiņa klīniskā universitātes slimnīca”**

**I Nekustamā īpašuma apdrošināšana**

1. **Informācija par apdrošināmiem objektiem Tehniskās specifikācijas Pielikumā Nr.\_\_\_.**

**2. Vispārīgi nosacījumi**

| **Nr.** | **Minimālās prasības** |
| --- | --- |
| 2.1. | Jēdziens „nekustamais īpašums” ietver ēkas, telpas, teritorijas labiekārtojumu, izkārtnes, un inženierbūves, to sastāvdaļas, t.sk.:   * *KONSTRUKTĪVIE ELEMENTI*, iekšējā un ārējā apdare, stiklojums, durvis, vārti, kāpnes, lifti, u.c.; * *IEBŪVĒTĀS KOMUNIKĀCIJAS UN APRĪKOJUMS* – apkures, ūdensapgādes, kanalizācijas, elektroapgādes, sakaru, ventilācijas, gaisa kondicionēšanas sistēmas un iekārtas; * *UGUNSDZĒSĪBAS APRĪKOJUMS UN PRETIEKĻŪŠANAS IERĪCES* (signalizācijas, iekšējās un ārējās videonovērošanas ierīces); * *ĀRĒJĀS INŽENIERKOMUNIKĀVIJAS* (cauruļvadi, kabeļi u.c.), kas atzarojas no apdrošinātā nekustamā īpašuma līdz maģistrālajam pieslēgumam un par kuru ekspluatāciju un remontu ir atbildīgs objekta īpašnieks; * *TERITORIJAS LABIEKĀRTOJUMS* – nožogojums, vārti utt. * *ĒKĀS UN TELPĀS VAI PIE TĀM UZSTĀDĪTĀS IEKĀRTAS UN IETAISES* (antenas, izkārtnes, reklāmas iekārtas, un tml.), kas nav ēku sastāvdaļas; * *IEBŪVĒTĀS MĒBELES*, t.sk. ar iebūvēto tehniku. |
| 2.2. | Piedāvājums ir jāiesniedz par Nolikuma Pielikumā Nr.\_\_ norādītajiem objektiem. Gadījumā, ja norādītajos apdrošināmo objektu datos ir radusies tehniska rakstura kļūda, par prioritāriem datiem tiks uzskatīti ieraksti zemesgrāmatās, būves kadastrālās uzmērīšanas lietās un reālā situācija dabā. |
| 2.3. | Apdrošināšanas periods ir 24 (divdesmit četri) mēneši. Pasūtītājs, slēdzot līgumu, var mainīt paredzamo apdrošināšanas periodu, to palielināt vai samazināt, ja tam ir objektīvs pamatojums, piemēram, piedāvātā līgumcena pārsniedz vai nesasniedz plānotās izmaksas. |
| 2.4. | Apdrošināšanas prēmija tiek maksāta 8 (astoņos) maksājumos, ik ceturksni. |
| 2.5. | Nekustamais īpašums tiek apdrošināts pret šādiem riskiem un Pretendenta piedāvājumā un apdrošināšanas noteikumu nosacījumos tie nedrīkst būt iztulkoti šaurāk kā šajā punktā un apakšpunktos norādīts: |
| 2.5.1. | **UGUNS RISKS:**   * *UGUNSGRĒKS* - ar ugunsgrēku saprot iepriekš neparedzētu un nekontrolējamu degšanu ar atklātu liesmu, kura izcēlusies no ugunij neparedzētas vai paredzētas vietas, tai turpinot patstāvīgi izplatīties tālāk, t.sk. ugunsgrēka rezultātā radušos dūmu, sodrēju un ugunsdzēsības līdzekļu (ūdens, putas, u.tml.) iedarbība. * *ZIBENS SPĒRIENS* - ar zibens (t.sk. lodveida) spērienu saprot tiešu un netiešu zibens iedarbību uz apdrošināšanas objektu, neatkarīgi no tā, vai šis notikums ir vai nav izraisījis ugunsgrēku. * *LIDAPARĀTI - a*r lidaparātu saprot pilotējama lidaparāta, tā daļu vai tā kravas uzkrišanu apdrošinātajam objektam, neatkarīgi no tā, vai šis notikums ir vai nav izraisījis ugunsgrēku. * *EKSPLOZIJA* - ar eksploziju saprot momentānu (eksplozīvu) vielas vai maisījuma ķīmisku pārvērtību, kas rada paaugstinātu spiedienu (triecienvilni). Ar tvertnes (katla, cauruļvada u. tml.) eksploziju saprot pēkšņu ārdošu spiediena spēka izpausmi, kad tvertnes sienas ir plīsušas tādā mērā, ka notiek pēkšņa spiediena izlīdzināšanās starp tvertnes iekšpusi un ārpusi. * *SODRĒJI UN DŪMI* - ar sodrējiem un dūmiem saprot neparedzētas, nekontrolējamas degšanas rezultātā sodrēju un dūmu radītos bojājumus īpašumam - gan vizuālos (piem. nokvēpušas sienas), gan sajūtamos (piem. dūmu smaka telpās). |
| 2.5.2. | **DABAS STIHIJAS RISKS:**   * *VĒTRA* - ar vētru saprot gaisa masas plūsmu, kuras vidējais ātrums ir vismaz 7 balles pēc Boforta skalas. Ja apdrošināšanas gadījuma vietā vēja ātrumu nav iespējams noteikt, tad uzskatāms, ka vētra ir bijusi, ja apdrošinātā objekta apkārtnē gaisa masas pārvietošanās izraisījusi bojājumus arī labā stāvoklī uzturētām pret vētru tikpat noturīgām ēkām vai būvēm. * *KRUSA* - ar krusu saprot dažādas formas, lieluma un svara ledus gabalu nokrišņus, kas nokrīt uz apdrošināto objektu un tādējādi izraisa tā bojāeju vai bojājumus. * *PLŪDI* A- ar plūdiem saprot zemes gabala applūšanu ar ūdeni, kas pārgājis pāri ūdenstilpņu vai dabīgo ūdens baseinu robežām, bez ierobežojuma. * *ZEMESTRĪCE* - ar zemestrīci saprot zemes virsmas trīcēšanu, kuru izraisa dabiskas kustības zemes garozā, kas pēc Rihtera skalas ir vismaz 4 balles stipras vai pēc starptautisko satricinājumu skalas MSK-64 ir vismaz 5 balles stipras. * *NEPĀRTRAUKTA SNIGŠANA* - ar nepārtrauktu snigšanu saprot sniega slāņa palielināšanos vismaz par 10 cm 12 stundu laikā, līdz ar to sagraujot vai bojājot jumta pārseguma vai ēku balstošās konstrukcijas, un arī gadījumos, ja šāda snigšana bija iemesls zaudējumiem nākamo 48 stundu laikā. * *SNIEGA, LEDUS SVARS* - ar sniega, ledus svaru saprot nepārtrauktas, intensīvas snigšanas vai kušanas, palielinoties gaisa temperatūrai, rezultātā radušos pārliecīga sniega vai ledus masu, līdz ar to sagraujot vai bojājot jumta pārseguma vai ēku balstošās konstrukcijas. * *KOKU, MASTU, STABU UZKRIŠANA* - ar koku (tai skaitā zaru), mastu, stabu un citu konstrukciju uzkrišanu saprot apdrošinātā īpašuma tuvumā esošo koku (tai skaitā zaru), mastu, stabu vai citu konstrukciju brīvu uzkrišanu apdrošināšanas objektam, radot tā bojāeju vai bojājumus, kas nav radusies cilvēku darbības dēļ. |
| 2.5.3. | **ŠĶIDRUMA, TVAIKA NOPLŪDES RISKS:**   * *Cauruļvadu*, kas atzarojas no apdrošinātās ēkas līdz maģistrālajam cauruļvadam un nodrošina ēkas ūdens, siltuma utt. apgādi, to ierīču un aprīkojuma avārija (iekļaujot publiskā ūdens cauruļvadu sistēmas radītos bojājumus un ārējās inženierkomunikācijas līdz maģistrālajam pieslēgumam) – pēkšņs un neparedzēts to pārrāvums vai plīsums, tai skaitā sala iedarbības rezultātā. * *Šķidruma vai tvaika noplūde* no ēkas iekšpusē esošām komunikācijas sistēmām (piemēram: ūdens apgādes, kanalizācijas, apkures, lietus notekūdeņu, ventilācijas, kondicionēšanas un ugunsdzēšanas sistēmu cauruļvadu, sanitārtehniskas vai sadzīves iekārtu) to nosprostojuma vai aizsalšanas dēļ. * *Trešo personu* *(iekļaujot arī darbiniekus) darbība vai bezdarbība*, kuras dēļ notikusi šķidruma vai tvaika noplūde, kas nav saistīta ar avārijas gadījuma iestāšanos. * Atbilstoši publisko tiesību aktu prasībām ekspluatētu stacionāro automātisko ugunsgrēka dzēšanas sistēmu un iekārtu (sprinkleru, utml.) automātiskas reaģēšanas dēļ radusies šķidruma noplūde. * *Bojājumi un zaudējumi*, kas radušies no publiskās ūdens, kanalizācijas vai apkures cauruļu līniju bojājumiem vai aizsprostojumiem, aizdambējumiem (aizsērējumiem) – nespēja novadīt nokrišņu ūdeni. |
| 2.5.4. | **TREŠO PERSONU PRETTIESISKAS RĪCĪBAS RISKS:**   * *ZĀDZĪBA AR IELAUŠANOS* (tai skaitā tās mēģinājums) - ar zādzību ar ielaušanos saprot tīšu, prettiesisku svešas mantas paņemšanu, bojāšanu vai iznīcināšanu, nelikumīgi iekļūstot apdrošinātajā nekustamajā īpašumā. * *LAUPĪŠANA* - ar laupīšanu saprot uzbrukumu apdrošinātās personas darbiniekiem vai personām, kuras veic apdrošināšanas objekta apsardzi, kas saistīts ar vardarbību vai ar vardarbības piedraudējumu un ir bīstams dzīvībai vai veselībai, nolūkā iegūt apdrošināto īpašumu. * *ĻAUNPRĀTĪGI BOJĀJUMI* - ar ļaunprātīgiem bojājumiem saprot apdrošinātā īpašuma tīšu iznīcināšanu vai bojāšanu t.sk., grafiti, iekļaujot arī ļaunprātīgu apdrošināšanas objektu iznīcināšanu vai bojāšanu, ja to izdarījušas trešās personas. * *STIKLOJUMA BOJĀJUMI* - ar stiklojuma bojājumiem saprot apdrošinātā objekta stiklojuma bojājumus apdrošinātā darbinieku, studentu vai trešo personu darbības vai bezdarbības rezultātā, tai skaitā nepieciešamie pagaidu aizsegi saplīsušā stikla vietā līdz tā nomaiņai. |
| 2.5.5. | **SADURSMES RISKS:**  Ar sadursmi saprot jebkura veida sauszemes transporta līdzekļa, iekraušanas vai izkraušanas mehānisma tiešu triecienu apdrošināšanas objektam trešās personas un apdrošinātā darbinieku darbības dēļ. |
| 2.5.6. | **ELEKTRISKAS DABAS PARĀDĪBAS RISKS:**  Ar elektriskas dabas parādību saprot īssavienojumu, pārspriegumu, izolācijas nepilnību, īsslēgumu ar zemi, regulēšanas, mērierīču vai drošības ierīču nefunkcionēšanu un tml. elektriskas dabas parādību, kas radusies jebkura tipa elektriskajā vai elektroniskajā iekārtā. |
| 2.5.7. | **PAPILDUS ATLĪDZINĀMIE ZAUDĒJUMI:**   * *TERITORIJAS LABIEKĀRTOJUMS*, kas atrodas uz apdrošinātā objekta zemesgabala, atbilstoši zemes robežu plānam (ar limitu 20 000 EUR). * *GLĀBŠANAS UN ATTĪRĪŠANAS DARBU IZDEVUMI* visi pieteiktie un pierādītie apdrošinātā saprātīgie izdevumi (ar limitu 5% no konkrētā objekta apdrošinājuma summas). * *REMONTDARBI* apdrošināšanas segums ir spēkā arī remontdarbu laikā, ja tie tiek veikti saskaņā ar Latvijas normatīvo aktu prasībām. Apdrošinātājs nav jāinformē par darbu uzsākšanu un apdrošinātājs nedrīkst paredzēt cita veida pašriskus. Ar remontdarbiem jāsaprot darbi, kuru veikšanai nav nepieciešama būvatļauja. |
| 2.6. | Apdrošināšanas piedāvājumā noteiktās apdrošinājuma summas nedrīkst būt zemākas par atjaunošanas vērtībām (izslēdzot zemapdrošināšanu) - **nekustamais īpašums tiek apdrošināts tā atjaunošanas vērtībā.** |
| 2.7. | Pretendents, iesniedzot piedāvājumu, apliecina, ka tam nav iespēju atkāpties no piedāvājumā noteiktajām apdrošinājuma summām visā līguma darbības laikā, ja tāds tiks noslēgts. |
| 2.8. | Ja viena apdrošināšanas gadījuma rezultātā (piemēram, vētra) tiek bojāti vairāki apdrošinātie objekti, tad tiek piemērots viens polisē norādītais pašrisks. |
| 2.9. | Pēc apdrošināšanas gadījuma iestāšanās tiek segti arī drupu novākšanas un demontāžas izdevumi, iekļaujot arī teritorijas atjaunošanas un ceļa seguma atjaunošanas izdevumus. |
| 2.10. | Attiecībā uz apdrošināmo objektu tiek noteikts **pašrisks 100 EUR** (viens simts *euro*, nulle centi) apmērā par katru apdrošināšanas gadījumu. |
| 2.11. | Attiecībā uz stiklojuma apdrošināšanu, tiek noteikts atsevišķs pašrisks **0,00 EUR** (nulle *euro* un 00 centi). |
| 2.12. | Gadījumos, kad, iestājoties apdrošināšanas gadījumam, var tikt piemēroti abi (2.10. un 2.11.punktā minētie) pašriski, tiek piemērots viens – lielākais pašrisks. |
| 2.13. | Situācijās, kad apdrošināšanas gadījumu izraisa transportlīdzeklis ar spēkā esošu obligātās civiltiesiskās atbildības apdrošināšanas polisi, pašrisks netiek piemērots. |
| 2.14. | Apakšlimiti. Apdrošināšanas atlīdzība nedrīkst būt ierobežota ar jebkādiem atlīdzības apakšlimitiem atsevišķiem riskiem un/vai objektiem, tā var būt ierobežota tikai ar bojātā objekta apdrošinājuma summu. |
| 2.15. | Pēc apdrošināšanas atlīdzības izmaksas apdrošinājuma summa netiek samazināta, izņemot objekta pilnīga zuduma gadījumā. |

**3. Nekustamo īpašumu apdrošināšanas gadījumu pieteikšana**

| **Nr.** | **Minimālās prasības** |
| --- | --- |
| 3.1. | Pretendentam jānodrošina Pasūtītājam iespēja attālināti pieteikt apdrošināšanas gadījumu (aizpildot pieteikumu tiešsaistē internetā vai nosūtot pieteikumu pa faksu vai e-pastu). |
| 3.2. | Iestājoties apdrošināšanas gadījumam, zaudējuma pieteikšanas periods tiek noteikts ne mazāk kā 10 (desmit) darba dienas. |
| 3.3. | Pretendentam ir jānodrošina apdrošināšanas gadījumā bojātā īpašuma apskati 3 (trīs) darba dienu laikā pēc 3.1.punktā minētās informācijas saņemšanas, pretējā gadījumā Pasūtītājam ir tiesības veikt bojātā īpašuma fotofiksāciju un uzsākt īpašuma atjaunošanu, to nesaskaņojot ar Pretendentu. |
| 3.4. | Pretendentam jānodrošina zaudējumu apmēru apliecinošo aprēķinu, tāmju izskatīšanu un to apmēru apstiprināšana, paredzot Pasūtītājam tiesības izskatīt un sniegt savus iebildumus par tāmēm 10 (desmit) darba dienu laikā no Pasūtītāja pieteikuma saņemšanas dienas. Maksimālais termiņš, kādā Pretendents apņemas izskatīt Pasūtītāja pieteikumus par apdrošināšanas gadījuma iestāšanos, veikt Pasūtītāja apdrošinātā objekta apskati (ja nepieciešams) un sagatavot rakstisku pieprasījumu Pasūtītājam ar precīzu visas dokumentācijas sarakstu, kas nepieciešama izmaksu lietas izskatīšanai un lēmuma pieņemšanai par tālākajām darbībām konkrētajā situācijā ir 5 (piecas) darba dienas. |
| 3.5. | Maksimālais termiņš, kurā Pretendents apņemas iepazīties ar Pasūtītāja iesniegtās dokumentācijas saturu un pieņemt lēmumu par atlīdzības izmaksu vai rakstiskā veidā sagatavot un iesniegt Pasūtītājam konkrētus iebildumus attiecībā uz sākotnēji iesniegtās dokumentācijas saturu vai tml., ir 10 (desmit) darba dienas. |
| 3.6. | Maksimālais termiņš, kurā Pretendents apņemas iepazīties ar Pasūtītāja papildus iesniegtās dokumentācijas saturu un veiktajiem labojumiem informācijā atbilstoši Pretendenta izvirzītajām prasībām un pieņemt lēmumu par atlīdzības izmaksu - 10 (desmit) darba dienas. Papildu dokumenti vai labojumi jau iepriekš iesniegtajos dokumentos var tikt pieprasīti tikai un vienīgi uz abpusējas vienošanās starp Pasūtītāju un Pretendentu pamata. Ja apdrošinātājs pieņēmis lēmumu par atteikumu izmaksāt apdrošināšanas atlīdzību, tas nosūta Pasūtītājam motivētu paziņojumu par atteikumu izmaksāt apdrošināšanas atlīdzību. |
| 3.7. | Maksimālais termiņš, kurā Pretendents veic atlīdzību izmaksas pēc lēmuma pieņemšanas, ir 10 (desmit) darba dienas, ja izmaksājamās atlīdzības apmērs nepārsniedz 150 000 EUR (viens simts piecdesmit tūkstoši *euro*, nulle centi) un 30 (trīsdesmit) darba dienas, ja izmaksājamās atlīdzības apmērs pārsniedz 150 000 EUR (viens simts piecdesmit tūkstoši *euro*, nulle centi). |
| 3.8. | Zaudējumiem līdz 1 500 EUR (viens tūkstotis pieci simti *euro*, nulle centi) vai zaudējumiem stiklojumam (bez zaudējuma apmēra ierobežojuma) – saskaņojums par apdrošināšanas atlīdzības izmaksu tiek veikts 2 (divu) darba dienu laikā no pieteikuma par apdrošināšanas gadījuma iestāšanos saņemšanas brīža. |
| 3.9. | Regresa prasība par izmaksāto apdrošināšanas atlīdzību netiek vērsta pret Pasūtītāju un tā darbiniekiem, izņemot, ja darbinieki ir rīkojušies ar ļaunu nolūku. |

**4. Nekustamo īpašumu apdrošināšanas atlīdzība**

|  |  |
| --- | --- |
| **Nr.** | **Minimālās prasības** |
| 4.1. | Apdrošināšanas atlīdzības veids ir apdrošinātā objekta atjaunošana ar sākotnēji izmantotiem materiāliem vai, ja tas nav iespējams, tad ar līdzvērtīgiem materiāliem, sākotnējā stāvoklī, kāds tas bija tieši pirms apdrošināšanas gadījuma iestāšanās, neņemot vērā nolietojumu. Iestājoties apdrošināšanas gadījumam atlīdzības izmaksa, atbilstoši Pasūtītāja ieskatiem, var tikt noteikta kā ekvivalents apdrošinātā objekta atjaunošanas izmaksu tāmei naudas izteiksmē, no kura tiek ieturēts apdrošināšanas polisē norādītais pašrisks. |
| 4.2. | Apdrošināmā objekta pilnīga zuduma gadījumā, kad Pasūtītājam atlīdzība par apdrošināšanas gadījumu tiek veikta naudas izteiksmē un Pasūtītājs neuzsāk zaudējumus cietušā apdrošinātā objekta atjaunošanu 30 (trīsdesmit) dienu laikā no atlīdzības saņemšanas brīža Pretendents ir tiesīgs pieprasīt no Pasūtītāja šī apdrošinātā objekta izslēgšanu no apdrošināšanas polises līdz mirklim, kamēr šis apdrošinātais objekts netiks atjaunots tā sākotnējā stāvoklī. |

**5. Izmaiņu veikšana polisē apdrošināšanas perioda darbības laikā**

| **Nr.** | **Minimālās prasības** |
| --- | --- |
| 5.1. | Izmaiņu veikšana apdrošināšanas polises darbības laikā notiek, izmantojot elektroniskos saziņas līdzekļus (e-pasts), Pasūtītājam elektroniski nosūtot aktuālo informāciju Pretendenta norādītajai personai uz to e-pasta adresi. Veicamās izmaiņas stājas spēkā nākamajā dienā pēc Pasūtītāja e-pasta nosūtīšanas. Pretendents nosūta Pasūtītājam atbildes e-pastu par informācijas saņemšanu. |
| 5.2. | Piedāvājumā minētie apdrošināšanas nosacījumi tiek attiecināti arī uz tiem apdrošināmajiem objektiem, kurus Pasūtītājam nepieciešams iekļaut apdrošināšanas polisē tās darbības laikā un tiem piemēro atbilstošo Pretendenta piedāvāto vidējo tarifa likmi. Īpašos gadījumos Pasūtītājs un Pretendents var vienoties arī par citas - zemākas tarifa likmes piemērošanu. Nekustamā īpašuma apdrošināšanas gadījumā objekti jāapdrošina nekustamo īpašumu atjaunošanas vērtībā. |
| 5.3. | Apdrošināmo objektu iekļaušana apdrošināšanas polisē notiek (apdrošināšanas segums stājas spēkā) nākamajā dienā pēc Pasūtītāja e-pasta nosūtīšanas. Savukārt, rakstisks apliecinājums par minēto darbību veikšanu – apdrošināšanas polises pielikums un rēķins, jāsagatavo un jānogādā Pasūtītājam ar kārtējā tekošā maksājuma rēķinu. Papildus prēmija par apdrošināmo objektu iekļaušanu apdrošināšanas polisē tiek aprēķināta, balstoties tikai un vienīgi uz dienu skaitu līdz apdrošināšanas polises beigām. |
| 5.4. | Izslēdzot apdrošinātos objektus no apdrošināšanas polises, neizmantotā prēmijas daļa konkrētajam apdrošinātajam objektam tiek aprēķināta, balstoties tikai un vienīgi uz dienu skaitu līdz apdrošināšanas polises beigām. Neizmantotā apdrošināšanas prēmija nevar tikt samazināta un no tās nevar tikt atskaitīti administratīvie izdevumi vai cita veida ieturējumi (izņēmums ir situācijas, kad par izslēdzamo apdrošināmo objektu ir veikta apdrošināšanas atlīdzība). |
| 5.5. | Apdrošināmo objektu izslēgšana no apdrošināšanas polises notiek (apdrošināšanas segums tiek pārtraukts) nākamajā dienā pēc Pasūtītāja e-pasta nosūtīšanas Pretendentam. Savukārt, rakstisks apliecinājums par minēto darbību veikšanu – apdrošināšanas polises pielikums un neizmatotās apdrošināšanas prēmijas aprēķins, jāsagatavo un jānogādā Pasūtītājam kopā ar kārtējā tekošā maksājuma rēķinu. |

**II Vispārējās civiltiesiskās atbildības apdrošināšana**

1. **Apdrošināmie objekti:**

**Informācija par apdrošināmiem objektiem Tehniskās specifikācijas Pielikumā Nr.\_\_\_.**

1. **Vispārīgi nosacījumi**

|  |  |
| --- | --- |
| **Nr.** | **Minimālās prasības** |
| 2.1. | Apdrošināšanas objekts:  Pasūtītāja civiltiesiskā atbildība, kas tiek klasificēta kā atbildība par Nolikuma Pielikumā Nr.\_\_ norādītajiem Pasūtītāja īpašumā, valdījumā un apsaimniekošanā, kā arī uz pilnvarojuma līguma pamata esošo nekustamo īpašumu (zeme un ēkas (zemesgabali ar uz tiem esošo apbūvi, kā arī labiekārtojuma detaļām), ēkas). |
| **Nr.** | **Apdrošināšanas segums un tā papildu nosacījumi:** |
| 2.2. | Visi zaudējumi (t.i., materiālie zaudējumi, miesas bojājumi un finansiālie zaudējumi, kas pakārtoti materiālajiem vai miesas bojājumiem), ko Pasūtītājs savas darbības vai bezdarbības, kas saistīta ar Nolikuma Pielikumā Nr.\_\_ minēto nekustamo īpašumu pārvaldīšanu, uzturēšanu un apsaimniekošanu, radījis trešajām personām (t.sk. nomniekiem, īrniekiem) un par kuru radīšanu Pasūtītājs (vai tā darbinieki) ir atbildīgs, polises segtajā teritorijā un polises darbības laikā. Pretendents sedz zaudējumus, kas radušies noslēgtā apdrošināšanas līguma darbības laikā, ja apdrošinātā persona par zaudējumus izraisījušo notikumu ir iesniegusi zaudējumu piedziņas prasību līguma darbības laikā vai 3 (trīs) gadu laikā pēc apdrošināšanas polises termiņa beigām. Pretendenta pienākums ir segt arī zaudējumus, ko izraisījis ar zaudējumiem cēloniski saistīts notikums, kas iestājies retroaktīvajā periodā – 12 mēnešu laikā pirms apdrošināšanas perioda sākuma, ja neviena no pusēm apdrošināšanas līguma noslēgšanas brīdī nav zinājusi par šādu zaudējumu rašanās iespējamību. |
| 2.3. | Pretendenta pienākums ir segt arī zaudējumus, ja tiem par cēloni ir tādi būvniecības darbi, kuru veikšanas nav nepieciešama būvatļauja. |
| 2.4. | Pretendenta pienākums ir segt zaudējumus, kas radušies, ja Pasūtītāja darbinieki vai pārstāvji nav ievērojuši normatīvo aktu, standartu, noteikumu, tehnisko noteikumu, instrukciju un citu dokumentu nosacījumus, izņemot gadījumu, ja tas noticis ar ļaunu nolūku. |
| 2.5. | Pretendents, iesniedzot piedāvājumu, apliecina, ka vienāds apdrošināšanas segums tiks nodrošināts visiem Pasūtītāja īpašumā, valdījumā, pārvaldībā un apsaimniekošanā, kā arī uz pilnvarojuma līguma pamata esošo nekustamo īpašumu (zeme un ēkas (zemesgabali ar uz tiem esošo apbūvi, kā arī labiekārtojuma detaļām), ēkas), neatkarīgi no tā, vai tās ir, vai nav nodotas pārvaldījumā trešajām personām un tam nav tiesības atkāpties no šī apliecinājuma visa apdrošināšanas līguma darbības laikā. |
| 2.6. | Pretendents, iesniedzot piedāvājumu, apliecina, ka tiks segti no jumta krītoša sniega, lāsteku vai kāda cita veida dabisku vai rūpniecisku veidojumu krišanas rezultātā radītie zaudējumi trešajām personām (t.sk. nomniekiem, īrniekiem, apakšuzņēmējiem un darbiniekiem). Šāda veida zaudējumi tiks segti pilnā apmērā apdrošināšanas līguma kopējā limita un limita par vienu apdrošināšanas gadījumu ietvaros, atskaitot pašrisku. |
| 2.7. | Kopējais atbildības limits, apakšlimits vienam gadījumam un pašriska apmērs: |
| 2.7.1.. | Kopējais atbildības limits apdrošināšanas polises ietvaros tiek noteikts 5 000 EUR (pieci tūkstoši *euro* un nulle centu). |
| 2.7.2. | Atbildības limits vienam apdrošināšanas gadījumam apdrošināšanas polises ietvaros tiek noteikts 5 000 EUR (pieci tūkstoši *euro* un nulle centu). |
| 2.7.3. | **Pašrisks tiek noteikts 100 EUR** (viens simts *euro* un 00 centi) par katru apdrošināšanas gadījumu. Attiecībā uz pašrisku nevar tikt noteikti jebkāda veida ierobežojumi vai apakšlimiti. |
| 2.8. | Iesniedzot piedāvājumu, Pretendents apliecina, ka netiek noteikti nekāda veida ierobežojumi attiecībā uz iespējamo apdrošināšanas gadījumu skaitu apdrošināšanas polises ietvaros. |
| 2.9. | Iesniedzot piedāvājumu, Pretendents apliecina, ka netiek noteikti nekāda veida papildu ierobežojumi attiecībā uz kopējo atbildības limitu un limitu vienam apdrošināšanas gadījumam apdrošināšanas polises ietvaros. |
| 2.10. | Apdrošināšanas atlīdzības izmaksas pamats ir zaudējuma iestāšanās apdrošināšanas perioda laikā. |
| **Nr.** | **Citi nosacījumi:** |
| 2.11. | Apdrošināšanas segums un atbildības limiti tiek nodrošināti visiem norādītajiem Pasūtītāja īpašumā, valdījumā, pārvaldībā un apsaimniekošanā, kā arī uz pilnvarojuma līguma pamata esošajiem nekustamajiem īpašumiem (zeme un ēkas (zemesgabali ar uz tiem esošo apbūvi, kā arī labiekārtojuma detaļām), ēkas), neatkarīgi no tā, vai tās ir vai nav nodotas pārvaldījumā trešajām personām. Gadījumā, ja Pasūtītāja uzskaites sistēmas datos ir radusies tehniska rakstura kļūda, par prioritāriem datiem tiks uzskatīti tādi dati, kā: ieraksti zemesgrāmatās, būves kadastrālās uzmērīšanas lietas noslēgtie līgumi (arī pilnvarojuma līgumi), pārņemšanas akti un tamlīdzīgi dokumenti, kā arī reālā situācija dabā. |
| 2.12. | Apdrošināšanas periods ir 24 (divdesmit četri) mēneši. Pasūtītājs, slēdzot līgumu, var mainīt paredzamo apdrošināšanas periodu, to palielināt vai samazināt, ja tam ir objektīvs pamatojums, piemēram, piedāvātā līgumcena pārsniedz vai nesasniedz plānotās izmaksas. |
| 2.13. | Apdrošināšanas prēmija tiek maksāta 8 (astoņos) maksājumos, ik ceturksni. |